**Transcedere**

*Mara Emerraldi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

S-a rupt ceva, timpul s-a spart,

iar veșnicia e încremenită;

pe nava vieții-mi văd de cart,

marea este de-un calm ... prea liniștită.

Nu-i nici caniculă, nici ger

- e-o acalmie a răbdării,

taină tăcută - plin mister -

se-așterne-n pragul înserării.

Amurgu-mi dăruie extaz,

o plenitudine a firii;

nava-mi se-ndreaptă spre-un talaz ...

Mă dor de dorul nemuririi!

..............................................

Pași repezi, repezi mă animă

pe ritmul vieții sinuos,

impact puternic, de pomină,

cu mult frumos ce-i dureros ...

Fulgerul gândului se-ndreaptă,

un paradox înspre ... mai sus;

,,înspre Lumină" - aud în şoaptă ...

E-un gând de unda mării-adus.

.............................................

Plec în periplu cosmic, ideal,

Bagaj - doar ce e bun și e frumos;

de cariu și de șoareci timpu-i ros,

Eu, trec în spațiul cel universal.

Mă-ntorc pe un tărâm visat

Eu, boț de humă - urobor -

apropiere ne-ncetat'

spre Infinit - întâiu-mi dor.

9 nov 2020

Mara Emerraldi